Diari Oficial de la Generalitat Valenciana


Sumari del DOGV 3304, del 10-08-1998 (1998/6097)

ORDRE d'11 de juny de 1998, de la Conselleria de Cultura, Educació i Ciència, per la qual es transforma el centre privat d'Educació Infantil, Primària i Secundària Unión Musical de Liria, en centre integrat de música de grau elemental.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3304

Data del DOGV
:   10-08-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6097


Data del document
:   11-06-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de juny de 1998, de la Conselleria de Cultura, Educació i Ciència, per la qual es transforma el centre privat d'Educació Infantil, Primària i Secundària Unión Musical de Liria, en centre integrat de música de grau elemental. [1998/6097]
  
L'expedient l'ha iniciat el representant de la titularitat del centre, en sol·licitud de transformació en centre integrat de música de grau elemental.
  
A partir de l'entrada en vigor de l'Ordre de 30 de maig de 1997 (DOGV de 24 de juliol) el centre va quedar autoritzat per a fer ensenyaments d'Educació Infantil, Primària i Secundària Obligatòria.
  
La Direcció Territorial de Cultura i Educació de València ha considerat procedent accedir al que se sol·licita, ja que la Inspecció Educativa i la Unitat Tècnica de Construccions han emés els corresponents informes favorables.
  
Vista la disposició addicional primera del Reial Decret 389/1992, de 15 d'abril, on s'establix els requisits d'instal·lacions i condicions materials que han de reunir els centres integrats d'Ensenyaments d'Educació Primària i grau elemental de música.
  
Vists la Llei Orgànica 8/1985, de 3 de juliol (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; Reial Decret 389/1992, de 15 d'abril (BOE de 28 d'abril) pel el qual s'establixen els requisits mínims dels centres que impartixen ensenyaments artístics i el Reial Decret 332/1992, de 3 d'abril (BOE de 9 d ?abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencia
  
ORDENE
  
Primer
  
Autoritzar la transformació del centre privat d'Educació Infantil, Primària i Secundària Unión Musical de Liria, situat al carrer San Vicent, 17, de Llíria (València), i número de codi 49297301, en centre integrat d'ensenyaments musicals de grau elemental.
  
Segon
  
El centre impartiran les següents especialitats de música de grau elemental que tindran plena validesa acadèmica oficial: Piano, Violí, Violoncel, Flauta Travessera, Clarinet i Trompeta.
  
Disposició addicional
  
Dita transformació, els efectes de la qual s'entendran des de l'inici del curs 97/98, donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació de dita ordre a la persona interessada. Abans de la interposició del recurs, caldrà comunicar-ho prèviament al conseller de Cultura, Educació i Ciència tal com exigix l'article 110.3 de la Llei 30/1992.
  
València, 11 de juny de 1998.- El conseller de Cultura, Educació i Ciència: Francisco E. Camps Ortiz.